Բրայն Մապս

Բրայն Մափս (անգլ.՝ TheBrianMaps, իր. անունը` Մաքսիմ Սերգեևիչ Տարասենկո, ծնվ. 1999 թվականի սեպտեմբերի 25-ին, Կինել, Սամարայի մարզ, Ռուսաստան), ռուս տեսաբլոգեր, YouTube տեսահոլդինգի ռուսալեզու սեգմենտի ամենահայտնի տեսաբլոգերներից մեկը։


== Պատմություն ==
2012 թվականի հունիսին բացել է «TheBrianMaps» յություբյան ալիքը, որը վարում է մինչ օրս։ Իր ստեղծագործական աշխատանքը սկսել է Minecraft խաղի լեթսփլեյներով։ 2014 թվականի ապրիլի 29-ին հավաքել է հարյուր հազար բաժանորդ, իսկ 2015 թվականի նոյեմբերի 23-ին բաժանորդների թիվը հատեց երկու միլիոնի սահմանը։
2016 թվականի փետրվարին Nickelodeon Kids' Choice Award մրցանակի չորս թեկնածուներից մեկն էր (Մաշա Վեյի, Սոնյա Եսմանի և Քեյթ Քլեփի հետ միասին)` «Սիրելի ռուսական տեսաբլոգեր» անվանակարգում, սակայն մարտյան արարողության ժամանակ մրցանակը ստացավ Սոնյա Եսմանը։
Նույն թվականի հուլիսին հաղթել է «Թվիթերի» կողմից կազմակերպված առաջին ռուսական #TwitterStar տեսաբլոգերների մրցույթում, անցնելով Քեյթ Քլեփին և Յան Գորդիենկոյին։ Twitter-ի քվեարկության ընթացքում նրա օգտին տրվել է 1 268 291 ձայն (թվիթ), 1 267 041 Քեյթ Քլեփի համար և 66 930 Յան Գորդիենկոյի համար։
Ըստ վիճակագրության` 2017 թվականի հունիսի կեսին TheBrianMaps ալիքն ուներ 5,3 միլիոն բաժանորդ, 2018 թվականի հունիսի կեսին` 7,2 միլիոն, 2019 թվականի փետրվարի սկզբին` ավելի քան 9 միլիոն։ 2019 թվականի ապրիլի 9-ին ալիքը հավաքեց տասը միլիոն բաժանորդ, որի կապակցությամբ թողարկել է «Վերջին կոճակը» կարճամետրաժ ֆիլմի անոնսը։ Ֆիլմը թողարկվեց 2019 թվականի հուլիսի 23-ին թրիլլեր, սարսափ ֆիլմ և կատակերգություն ժանրերում։ Հոկտեմբերի 23-ին «Успешная группа» ալիքում դուրս եկավ Օխրիպա տեսահոլովակը` Բրայն Մապսի մասնակցությամբ, 1 օրվա ընթացքում տեսահոլովակը հավաքեց ավելի քան 1 միլիոն դիտում և գրավեց առաջին հորիզոնականը ՅուԹյուբյան թրենդների շարքում։


== Ֆիլմագրություն ==
2019` Վերջին կոճակը


== Մասնակցություն այլ կատարողների տեսահոլովակներում ==
2019`  Իմ ընկերուհու ծննդյան օրն է (Օխրիպ)


== Ալիքի թեմա ==
Ալիքի թեման` տեսաբլոգ, կատակերգական սկետչներ, զանազան ծրագրերի կրկնօրինակումներ, երաժշտական հոլովակներ։ Վերջին ժամանակներում նա շեղվել է ալիքի հիմնական թեմայից և սկսել է նկարահանել լայֆսթայլներ և վլոգներ, երբեմն վարում է ուղիղ եթերներ։

Ինչպես գրում է ինքը՝ պատանին, ալիքում նա անում է «ծիծաղելի stuff»:

 — «Թոփ 10 ռուսալեզու YouTube ալիքներ 2019» — Կվարց հեռուստաընկերություն, 8 փետրվարի 2019

Մաքսիմի առաջին ալիքը բացվել է 2011 թվականին, որտեղ նա տեղադրում էր իր տեսա-զննումները տարբեր համակարչային խաղերի համար։ Այսօր նա շարունակում է հավատարիմ մնալ նույն թեմային, ճիշտ է մեկ այլ ալիքով։ Բաժանորդների և հանդիսատեսին Մաքսիմը գրավում է իր անկեղծությամբ և հումորի մեծ զգացումով, իսկ նրա աշխույժ դեմքի արտահայտությունների շնորհիվ նա դարձել է բազմաթիվ մեմերի դեմքը։

 — «Գլոբալ սարդոստայնում կորածները. տեսաբլոգերների օրն ամբողջ աշխարհում տոնվում է. Նորություններ. Քաղաքականություն և հասարակություն» — RTP News, 14 հունիսի 2017

Բրայնը նկարահանում է կատակերգական սկետչներ, հեռուստածրագրերի կրկնօրինակումներ և երաժշտական հոլովակներ։ Իր տեսանյութերում նա հանդես է գալիս տարբեր կերպարներով. անասելի խիստ մոր, անբախտ հոր, ձանձրալի բուսաբանի, համարձակ դայակի կերպարներ` ցուցակը կարելի է անվերջ շարունակել։ Այլ սկետչային ալիքներից նա տարբերվում է իր հիանալի մոնտաժով։ Վերջին թողարկման ընթացքում Բրայնը ցույց է տվել, թե ինչ կյանք կունենային իր հերոսները տարբեր ֆիլմային ժանրերում. մելոդրամայում, մարտաֆիլմում, սարսափ ժանրում, կատակերգությունում։

 — «Վեց տեսաբլոգերներ, ում նայում են ձեր երեխաները» — Metro, 19 հունիսի 2018


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==